Sakaliniai

* *[[Polyborinae]]* Bonaparte, 1838 - Karakaros
* *[[Herpetotherinae]]* Lesson, 1843
* *[[Falconinae]]* Leach, 1820 - Sakalai

**Sakaliniai** (*Falconidae*) – sakalinių paukščių (*Falconiformes*) būrio plėšriųjų paukščių šeima.

## Paplitimas
Paplitę visuose žemynuose, išskyrus Antarktidą.

## Buveinė
Gyvena tiek tundroje, dykumų, pusdykumių regionuose, tiek tropiniuose miškuose, tiek gyvenvietėse ar dideliuose miestuose.  

## Elgsena
Aktyvūs dieną. Labai geri skrajūnai. Tai greičiausi pasaulio gyvūnai, pavyzdžiui sakalas keleivis (*Falco peregrinus*) gaudydamas auką krenta žemyn iki 389 km/val greičiu. Turi puikią regą.

## Mityba
Plėšrūs, medžioja daugiausiai smulkius ir vidutinio dydžio paukščius, smulkesnius žinduolius, iš jų dažniausiai įvairius graužikus, roplius, vabzdžius, arba minta dvėseliena. 

## Apibūdinimas
Nedideli ir vidutinio dydžio - 14-65 cm kūno ilgio, 35-2100 g svorio paukščiai. Mažiausi šeimoje yra juodašlauniai nykštukiniai sakalai (*Microhierax fringillarius*) ir stambiausi medžiokliniai sakalai (*Falco rusticolus*). Pas sakalų (*Falconinae*) ir *[[Herpetotherinae]]* pošeimio rūšis sparnai ilgi, siauri, smailėjantys, pas karakarų (*Polyborinae*) pošeimio rūšis sparnai ilgi ir platūs.

## Sakalinių šeimos pošeimių ir genčių klasifikacija
Tarptautinė ornitologų sąjunga pasaulio pasaulio paukščių sąrašo 13.2 versijoje, sakalinių (*Falconidae*) šeimoje išskiria **12** genčių ir **65** rūšis, kurių taksonai išskirti į **3** pošeimius (*žemiau genčių sąrašas ir rūšių skaičius, pagal tarptautinę ornitologų sąjungą*):
### ''Polyborinae'' pošeimis
Karakarų (*[[Polyborinae]]*) pošeimyje yra 6 gentys ir 11 rūšių:
* *[[Daptrius]]* Vieillot, 1816 - Juodųjų karakarų gentis, **1** rūšis.
* *[[Ibycter]]* Vieillot, 1816 - Raudongerklių karakarų gentis, **1** rūšis.
* *[[Phalcoboenus]]* d'Orbigny, 1834 - Kalninių karakarų gentis, **4** rūšys.
* *[[Caracara]]* Merrem, 1826 - Kuoduotųjų karakarų gentis, **2** rūšys.
* *[[Milvago]]* Spix, 1824 - Triukšmingų karakarų gentis - **2** rūšys.
* *[[Spiziapteryx]]* Kaup, 1852 - Sakalų mažylių gentis, **1** rūšis.

### ''Herpetotherinae'' pošeimis
*[[Herpetotherinae]]* pošeimyje yra 2 gentys ir 8 rūšys.
* *[[Herpetotheres]]* Vieillot, 1817 - Sakalų kvatoklių gentis, **1** rūšis.
* *[[Micrastur]]* G.R. Gray, 1841 - Miškinių sakalų gentis, **7** rūšys.

### ''Falconinae'' pošeimis
Sakalų (*[[Falconinae]]*) pošeimyje yra 4 gentys ir 46 rūšys:
* *[[Polihierax]]* Kaup, 1847 - Mažųjų sakalų gentis; **1** rūšis.
* *[[Microhierax]]* Sharpe, 1874 - Nykštukinių sakalų gentis, **5** rūšys.
* *[[Neohierax]]* Swann, 1922; **1** rūšis.
* *[[Falco]]* Linnaeus, 1758 - Tikrųjų sakalų gentis, **39** rūšys.

Handbook of the Birds of the World (*Pasaulio paukščių vadovas*), bei autoriai: David W. Winkler, Shawn M. Billerman, and Irby J. Lovette, 1.0 versijoje, publikuotoje 2020 m. kovo 4 d., sakalinių (*Falconidae*) šeimoje išskiria **10** genčių ir **65** rūšis

## Lietuvos sakaliniai
Lietuvoje aptinkamos tik vienos genties - tikrųjų sakalų (*Falco*) **9** rūšys (sąraše nuo stambiausios iki smulkiausios rūšies):
# Medžioklinis sakalas (*Falco rusticolus*). Nereguliariai užskrendantis į Lietuvą. Joje žiemoja retai arba atsitiktinai. Lietuvoje neperi.
# Taurusis sakalas (*Falco cherrug*). Ypatingai retai užskrendantis į Lietuvą. Lietuvoje neperi.
# Sakalas keleivis (*Falco peregrinus*). Įrašytas į Lietuvos raudonosios knygos 1(E) kategoriją. Reguliariai pastebimas per migracijas, žiemoja retai. Lietuvoje peri atsitiktinai.
# Eleonoros sakalas (*Falco eleonorae*). Ypatingai retai užskrendantis į Lietuvą. Lietuvoje neperi.
# Eurazinis sketsakalis (*Falco subbuteo*). Įrašytas į Lietuvos raudonosios knygos 3(R) kategoriją. Reguliariai pastebimas per migracijas. Lietuvoje peri.
# Paprastasis pelėsakalis (*Falco tinnunculus*). Įrašytas į Lietuvos raudonosios knygos 2(V) kategoriją. Reguliariai pastebimas per migracijas ir žiemojimo metu. Lietuvoje peri.
# Stepinis pelėsakalis (*Falco naumanni*). Ypatingai retai užskrendantis į Lietuvą. Lietuvoje neperi.
# Paprastasis startsakalis (*Falco columbarius*). Rūšis įrašyta į Lietuvos raudonosios knygos 1(E) kategoriją. Reguliariai pastebimas per migracijas ir žiemojimo metu. Lietuvoje peri atsitiktinai.
# Raudonkojis sakalas (*Falco vespertinus*). Į Lietuvą užskrendantis paukštis, reguliariai pastebimas migracijų metu. Lietuvoje neperi.

## Taip pat skaityti
* Pasaulio smulkiausių plėšriųjų paukščių rūšių sąrašas
* Lietuvos plėšriųjų paukščių sąrašas

## Šaltiniai

## Nuorodos
* birdsoftheworld.org / Falconidae - Falcons and Caracaras
* itis.gov / Falconidae Leach, 1820, *[[anglų kalba]]*
* researchgate.net / Molecular systematics of the caracaras and allies (Falconidae: Polyborinae) inferred from mitochondrial and nuclear sequence data | Jérôme Fuchs, Jeff A Johnson, David Mindell. Ibis (Impact Factor: 1.86). 07/2012; 154(3):520-532. DOI: 10.1111/j.1474-919X.2012.01222.x 

## Galerija

Spiziapteryx circumcincta Spot-winged Falconet, Chancaní Natural Reserve, Córdoba, Argentina 01 (cropped).jpg|*[[Spiziapteryx circumcincta]]* - ***Polyborinae*** pošeimis.
Lachfalke.jpg|Sakalas kvatoklis (*Herpetotheres cachinnans*) - ***Herpetotherinae*** pošeimis.
Lined_Forest_Falcon.jpg|Dryžakrūtis miškinis sakalas (*Micrastur gilvicollis*) - ***Herpetotherinae*** pošeimis.
Polihierax_semitorquatus_-Buffalo_Springs_National_Park,_Kenya-8.jpg|Pigmėjinis mažasis sakalas (*Polihierax semitorquatus*) - ***Falconinae*** pošeimis.
Philippine Falconet.jpg|Filipininis nykštukinis sakalas (*Microhierax erythrogenys*) - ***Falconinae*** pošeimis.
Neohierax insignis, Krông Na, Đắk Lắk Province, Vietnam 1.jpg|Azijinis mažasis sakalas (*Neohierax insignis*) - ***Falconinae*** pošeimis.